Ziarah

Ziarah ([zia.rah] pinjaman  terbitan kata kerja  zāra "mengunjungi; melawat") adalah pengamalan dilakukan sebahagian penganut kepercayaan dan agama dengan melakukan perjalanan atau pencarian makna moral atau rohani di tempat dan lokasi yang khusus serta penting dalam sejarah ajaran tersebut - baik sebagai tempat kelahiran atau kematian seorang pengasas atau pengikut ataupun tempat "panggilan" mereka atau kebangkitan rohani, atau hubungan mereka (visual atau lisan) dengan sesuatu tuhan atau dewa, ke lokasi di mana mukjizat dikatakan telah dilakukan atau disaksikan, atau lokasi di mana dewa dikatakan hidup atau "ditempatkan", atau mana-mana tapak yang dilihat mempunyai kuasa rohani yang istimewa.

Tapak-tapak tersebut boleh diperingati dengan kuil-kuil atau candi yang para penganut digalakkan untuk melawat untuk faedah rohani mereka sendiri: untuk disembuhkan atau mempunyai soalan yang perlu dijawab atau untuk mencapai manfaat rohani yang lain. Seseorang yang membuat perjalanan itu dipanggil sebagai penziarah.

 Kelaziman mengikut agama 
 Agama Islam 

Para penganut agama Islam berpegang kepada salah satu rukun utama agama mereka yang mewajibkan (atau "memfardukan") perjalanan ke sesebuah tempat, iaitu haji () di mana setiap yang sihat badan dan mampu berharta semasa berpergian dan sambil meninggalkan keluarga melakukan perjalanan ke Mekah sekurang-kurangnya sekali dalam seumur hidup. Pengumpulan para jemaah penziarah ini (haji-hajah) dilihat sebagai pertemuan paling hebat dan ramai di dunia.

Madinah turut menjadi pilihan sebagai tanah suci kedua di mana Nabi Muhammad dimakamkan di sebuah masjid utama di kota tersebut iaitu Masjid Nabawi.

 Agama Kristian 

 Agama Yahudi 
Tembok bahagian barat kawasan Temple Mount di Kota Lama Baitulmaqdis (dipertelingkahkan milik antara pihak Palestin dan Israel) yang masih kekal utuh sejak runtuhnya Kuil Yahudi Kedua menjadi tumpuan para penganut agama Yahudi.

Bahkan, ada juga sebilangan tempat kecil yang ada pentingnya dalam agama ini melibatkan tempat bermakamnya para orang alim (tzadikim) terkenal di serata dunia termasuk Hebron; Bethlehem; Mt. Meron; Netivot; Uman, Ukraine; Silistra, Bulgaria; Damanhur, Mesir dan sebagainya.See David M. Gitlitz and Linda Kay Davidson, Pilgrimage and the Jews (Westport, CT: Praeger, 2006) for history and data on several pilgrimages to both Ashkenazi and Sephardic holy sites.

Tanah Suci terutamanya merupakan tumpuan utama direbut para penziarah dari ketiga-tiga agama samawi di atas. Menurut kajian Universiti Stockholm pada tahun 2011, penziarah ini mengunjungi Tanah Suci untuk menyentuh dan melihat manifestasi fizikal iman mereka, mengesahkan kepercayaan mereka dalam konteks suci dengan pengujaan kolektif, dan menghubungkan secara langsung diri mereka ke Tanah Suci.

 Agama Hindu 

Tirtha atau Tirthayatra ialah satu bentuk perjalanan rohani yang dilakukan oleh penganut agama Hindu ke tempat-tempat suci seperti kuil, gunung, sungai, atau tapak bersejarah yang berkaitan dengan dewa-dewi atau tokoh rohaniah. Tujuan utama yatra ialah untuk mencari penyucian diri, berkat ilahi, dan kemajuan rohani. Ia juga dianggap sebagai satu bentuk tapasya (disiplin rohani) dan pengabdian kepada Tuhan.

 Contoh-contoh Yatra yang terkenal: 
 Char Dham Yatra – ziarah ke empat tempat suci di India (Badrinath, Dwarka, Puri, dan Rameswaram).
 Kumbh Mela Yatra – perhimpunan rohani terbesar di dunia di tebing sungai suci.
 Vaishno Devi Yatra – perjalanan ke kuil Dewi Vaishno di Jammu dan Kashmir.
 Amarnath Yatra – ziarah ke gua suci yang mengandungi lingga Shiva.

 Makna Simbolik: 
Yatra bukan hanya sekadar perjalanan fizikal, tetapi juga lambang perjalanan jiwa menuju Tuhan. Ia melibatkan penyerahan diri, kesabaran, dan keazaman rohani.

 Agama Buddha 
Terdapat empat tempat yang menjadi tumpuan ziarah para penganut agama Buddha:

 Lumbini, Nepal - tempat kelahiran Siddharta Gautama Buddha
 Bodh Gaya di Bihar, India - tempat di mana Gautama Buddha mencapai suatu tahap kesedaran atau bodhi
 Sarnath di Isipathana, Uttar Pradesh, India - tempat beliau pertama kali menyebarkan ajarannya
 Kusinara, - tempat beliau mencapai mahaparinirvana dan meninggal di sana.

 Lihat juga 
 Haji

 Rujukan 

 Bacaan lanjut 
 al-Naqar, Umar. 1972. The Pilgrimage Tradition in West Africa. Khartoum: Khartoum University Press. [includes a map 'African Pilgrimage Routes to Mecca, ca. 1300–1900']
 Coleman, Simon and John Elsner (1995), Pilgrimage: Past and Present in the World Religions. Cambridge: Harvard University Press.
 Coleman, Simon & John Eade (eds) (2005), Reframing Pilgrimage. Cultures in Motion. London: Routledge.
 Davidson, Linda Kay and David M. Gitlitz (2002), Pilgrimage: From the Ganges to Graceland: An Encyclopedia. Santa Barbara, Ca.: ABC-CLIO.
 Gitlitz, David M. and Linda Kay Davidson (2006). Pilgrimage and the Jews. Westport, CT: Praeger.
 Jackowski, Antoni. 1998. Pielgrzymowanie [Pilgrimage]. Wroclaw: Wydawnictwo Dolnoslaskie.
 Kerschbaum & Gattinger, Via Francigena – DVD – Documentation, of a modern pilgrimage to Rome, , Verlag EUROVIA, Vienna 2005
 Margry, Peter Jan (ed.) (2008), Shrines and Pilgrimage in the Modern World. New Itineraries into the Sacred. Amsterdam: Amsterdam University Press.
 Sumption, Jonathan. 2002. Pilgrimage: An Image of Mediaeval Religion. London: Faber and Faber Ltd.
 Wolfe, Michael (ed.). 1997. One Thousands Roads to Mecca. New York: Grove Press.
 Zarnecki, George (1985), The Monastic World: The Contributions of The Orders. pp. 36–66, in Evans, Joan (ed.). 1985. The Flowering of the Middle Ages. London: Thames and Hudson Ltd.

 Pautan luar